《钱唐杂咏四首 其一》
明代·程敏政

水色山光似昔时，往来还动百年思。颠崖藓蚀钱王箭，拍岸潮年伍相祠。

岁月难胜双短鬓，兴亡能博几新诗。望中喜是林逋宅，竹外梅花一两枝。

作者简介：（1445—1499）明徽州府休宁人，字克勤。程信子。成化二年进士。授编修，历左谕德，以学问该博著称。弘治中官至礼部右侍郎兼侍读学士。见唐寅乡试卷，激赏之。十二年，主持会试，以试题外泄，被劾为通关节于唐寅等，下狱。寻勒致仕卒。有《新安文献志》、《明文衡》、《篁墩集》。